Maria Andrea Casamayor

Maria Andrea Casamayor de La Coma (bhâsa Spanyol: María Andreas Casamayor de La Coma, Sarragosa, 30 Nopèmber 1720 - Sarragosa, 23 Oktober 1780) iyâ arèya orèng sè ahlè ḍâlem Matematika, Ahlè nolès bân ghuru Sakolaan hosos bâbinè' Spanyol. Maria unggul karna pamèkkèrenna bân karjâna ḍâlem Matematika kalabân angka sarta nyombhâng signifikan è aritmetika, sè è bâkto rowa è angghâp domain eksklusif kaom rèng lakè'. Maria iyâ arèya sala sèttong ḍâri sakonnè'na ilmuwan bân matematikawan rèng bâbinè' Spanyol abad ka-18 sè karjâna pagghun è lastrèyaghi, tamaso' Maria Pascuala Caro Sureda.

Kalowarga

Maria Andreas Casamayor de La Coma, lahèr è tangghâl 30 Nopèmber (arè Santo Andreas) 1720. Maria è Baptis kalagghu' arèna è Gereja El Pilar (Spanyol: Igkesia del Pilar) bân è berri' nyama Maria Juana Rosa Andreas. Lahèr ḍâlem kalowarga soghi sè adhâghâng tekstil, Maria Andreas ngabi' masa kènè'na è roma è jhâlân Pilar (Spanyol: Calle del Pilar). Eppa'na iyâ arèya tokang dhâghâng Prancis Juan Joseph Casamayor sè lahèr è Okoron (Prancis), potra ḍâri Maria Abeles bân Juana Casamayor. Embu' na iyâ arèya Sarragosa, Juana Rosa de La Coma, potrè tokang dhâghâng Juan de La Coma bân Maria Alexandre, kaduwâna asalla ḍâri Prancis. È bâkto rowa, Komunitas Prancis terdiri ḍâri sajumla rajâ na individu sè angobu hubungan dhâghâng sè caket bân adominasi perdhaghângan è Sarragosa. Orèng towa na amantan è tangghâl 13 April 1705 bân Maria Andreas iyâ ana' nomor pètto' na ḍâri sanga' satarètanan.

Sombher

Bhângsa:Ghuru
Bhângsa:Ahlè Matematika